Document ID: 32007D0274

SKLEP SVETA 2007/274/PNZ
z dne 23. aprila 2007
o sklenitvi Sporazuma med Evropsko unijo in Vlado Združenih držav Amerike o varnosti tajnih podatkov
SVET EVROPSKE UNIJE JE -
ob upoštevanju Pogodbe o Evropski uniji in zlasti členov 24 in 38 Pogodbe,
ob upoštevanju priporočila predsedstva,
ob upoštevanju naslednjega:
(1)
Svet je na zasedanju 27. in 28. novembra 2003 sklenil, da bo v skladu s členoma 24 in 38 Pogodbe o Evropski uniji pooblastil predsedstvo, ki mu pomaga generalni sekretar/visoki predstavnik, za začetek pogajanj z nekaterimi tretjimi državami, z namenom da Evropska unija z njimi sklene sporazume o varnostnih postopkih za izmenjavo tajnih podatkov.
(2)
Na podlagi tega pooblastila za začetek pogajanj je predsedstvo ob pomoči generalnega sekretarja/visokega predstavnika izpogajalo Sporazum z Vlado Združenih držav Amerike o varnosti tajnih podatkov.
(3)
Sporazum bi bilo treba odobriti -
SKLENIL:
Člen 1
Sporazum med Evropsko unijo in Vlado Združenih držav Amerike o varnosti tajnih podatkov se odobri v imenu Evropske unije.
Besedilo Sporazuma je priloženo temu sklepu.
Člen 2
Predsednik Sveta je pooblaščen, da imenuje osebo, pooblaščeno za podpis Sporazuma, ki bo za Evropsko unijo zavezujoč.
Člen 3
Ta sklep začne učinkovati na dan sprejetja.
Člen 4
Ta sklep se objavi v Uradnem listu Evropske unije.
V Luxembourgu, 23. aprila 2007

Labels: 12
18
15
5